ITI man Kailokuan wenno iti Tanap, ken iti Hawaii, agal-allangoganen,
‘bagis, ti kanta a “Saniata” ni Alexander Reyes Barut, wenno am-ammo a kas
Maestro Alex.
Manipud
daytoy iti albumna a “For Adults Only” a pinutar da Prince of Ilocano Songs
Vhen Bautista (melodia) ken mannaniw iti Bannawag Rudy Rumbaoa (liriko).
Wen,
‘bagis, sangkapatokar da Benny Guiang Rieta (Kompletos Rekados, KPHI –
Honolulu), Edna Butay (Edna's Afternoon Delight, KND – Honolulu), Rey Boboy P.
Patao (Linglingay ti Sardam, KNUI – Maui), Edwin Ermitanio (Bangon
Kabarangayan, DWRS Commando Radio – Vigan), Freddie Boy Tan (Rimat Dagiti
Bituen, DWRS – Vigan), Sonny Dancel (Johnny Tango 3rd Generation, DZJC –
Laoag), Jay Ar Oallesma (Biag Iti Hawaii ken Sonata ti Kailokuan, KPHI – Honolulu),
Eliseo Collado (Bombo Gitara, Bombo Radyo-Tuguegarao) ken Ruben Ballesteros
(Kiddaw ken Sagut, DZNL-La Union).
*
* *
Saan
met nga adayo iti “Saniata” ti “Apay,” ‘bagis.
Aginaldaw
met laeng a maipatpatayab kadagiti nasao nga estasion.
Para
ken ni Carlos Pucan, Jr. a chairman ti Lucky 7 - Association of Ilocanos, ti
gunglo a mangsupsuporta kadagiti announcer ken singer iti radio, daytoy ti
kasudian kadagiti kanta ni Maestro Alex.
Kuna
ni ‘Bagis Carlos a daytoy ti pakariknaam iti lamuyot ti timek ni Maestro Alex a
maibagay la unay iti lirika ken melodia ti kanta.
*
* *
Karaman
met iti nasao nga album dagiti kanta nga “Ayat ti Maysa a Baro,” “Rakrak a
Rikna,” “For Adults Only,” “Ayat nga Awan Duadua,” “Sabong iti Facebook” ken
“Biagmi Ditoy Away.”
Maipagpannakkel
ti kinapintek dagiti liriko, ‘bagis, ta dagiti mannaniw iti Bannawag dagiti
lirisista a kas kada Ariel S. Tabag nga editor a mismo ti Showbiz section, Joel
B. Manuel, Roy V. Aragon, Jonathan B. Torricer, Derick Marcel F. Yabes, Vilmer
V. Viloria, Nepo T. Benitez, ken dadduma pay a kuna ni Maestro Alex, kas
suporta kenkuana dagiti gagayyemna a mannaniw.
Kaaduan
kadagitoy ti melodia ni Idol Vhen Bautista, ken sumagmamano ti pinutar met ni
Maestro Alex mismo. Ni met Israel Allen Pascua ti nangurnos iti sibubukel nga
album.
Iwarwaras
met ti Rosa Records nga imatonan ni Rosa Lao.
*
* *
Wen,
husto ta atapmo. ‘bagis, titser wenno mangisursuro ni Maestro Alex.
Mangisursuro iti maysa a hayskul iti Texas.
Ngem
nasiputan ni Idol Vhen ti talentona iti musika ken panagkanta.
Masansan
ngamin a maawis ni Maestro Alex kadagiti pagdadayaan a pagkankantaanna.
Ket
‘tay kunadan, the rest is history.
Kas
pammaneknek ti panag-hit ti “Saniata” ken “Apay,” maysan a naan-anay a
kumakanta nga Ilokano ni Maestro Alex.—O
(Naipablaak iti Bannawag, Oktubre 22, 2012 a bilang iti kolum ni
Angelo "Eloy" Padua a "Di Pay Naluto, Naibusen.
Maysa aldaw kalpasan ti pannakaipaskilna daytoy, immaydak sinalangad da Angkol
Alex, Idol Vhen ken Manong Rudy. A ti "Saniata" ket musika ken liriko
ni Mg Rudy Ram. Rumbaoa idinto ta kadueto ni Angkol Alex ni Idol Vhen iti nasao
a kanta. Nupay ni Apo Padua ti nangsurat iti kolum, akuek ti panagkamali, apo,
ta datao ti napusgan a mangedit iti showbiz section ti Bannawag. Sori kadagiti
tallo a maseknan ken dagiti minilmilion a fans-da. )
ilo_Latn ilo_Latn pap_Latn ilo_Latn eng_Latn ilo_Latn dik_Latn jav_Latn eng_Latn ilo_Latn ilo_Latn eng_Latn ilo_Latn ilo_Latn ilo_Latn unk unk ilo_Latn ilo_Latn ilo_Latn ilo_Latn por_Latn ilo_Latn ilo_Latn ilo_Latn ayr_Latn ilo_Latn ilo_Latn unk unk ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ltz_Latn ilo_Latn ilo_Latn ilo_Latn ilo_Latn ilo_Latn zsm_Latn ilo_Latn ilo_Latn unk unk dik_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn eng_Latn lvs_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn